אורבה טידוס

אורבה טידוס (באסטונית: Urve Tiidus; נולדה ב-6 ביוני 1954) היא מנחת טלוויזיה ופוליטיקאית אסטונית.

ביוגרפיה
טידוס נולדה בראפלה, בירת מחוז ראפלה שבאסטוניה. ב-1977 היא סיימה תואר בפילולוגיה אנגלית באוניברסיטת טרטו.

קריירה טלוויזיונית
לאחר סיום לימודיה החלה את הקריירה שלה בטלוויזיה, ושימשה כמגישת מהדורת חדשות ערב פופולרית ב-ETV, רשת הטלוויזיה הציבורית של אסטוניה. היא התפרסמה בקרב הקהל האירופאי כמוסרת הניקוד האסטוני באירוויזיון 1994 שבו הופיעה אסטוניה לראשונה באירוויזיון. היא מילאה את התפקיד גם באירוויזיון 1998.

קריירה פוליטית
מ-1999 ועד 2001 שימשה כראש מחלקת החינוך והתרבות של עיריית קורסארה, ומ-2005 ועד 2011 שימשה כראשת העיר.

מ-2013 ועד 2015 כיהנה כשרת התרבות של אסטוניה.

חיים אישיים
טידוס נשואה ולה בת ובן.

קישורים חיצוניים

פוליטיקאיות אסטוניות
שרות ממשלת אסטוניה
עיתונאיות אסטוניות
מנחי טלוויזיה אסטונים
מנחות טלוויזיה
נשים בראשות עירייה
שרי תרבות
ילידות 1954